### Resume

Den folkeoplysende forening Ødsted Tennisklub har opført to padelbaner på [adresse] grund, beliggende [adresse], 7100 Vejle. Padelbanerne er opført med byggetilladelse, men uden politisk behandling af anvendelse af kommunal grund og uden ansøgning om vederlagsfri grundleje. Der ønskes rettet op på forholdene om jordanvendelsen. Såfremt tilskuddet om vederlagsfri jordleje bevilges vil det kommunale tilsyn, Ankestyrelsen, efterfølgende skulle godkende tilskuddet efter lånebekendtgørelsen.

### Sagsfremstilling

Den folkeoplysende forening Ødsted Tennisklub formål er, i henhold til foreningens vedtægter, at udbrede medlemmers kendskab til tennissporten, padel og pickleball. Banerne stilles til rådighed for medlemmernes idrætsaktiviteter. Ved en opløsning af Ødsted Tennisklub tilfalder foreningens aktiver byens idrætsforening efter den opløsende generalforsamlings nærmere bestemmelser.

Vejle Kommune støtter Ødsted Tennisklub med tilskud efter Folkeoplysningsloven. Foreningen har klubhus og baner i [adresse] by, [adresse].

[adresse] etablerede i 2021 deres første padelbane (bane 1) på kommunal grund med anlægstilskud fra Kultur- og Idrætsudvalget, den 27 april 2021 sag 85. Banen blev etableret på et areal, som ikke havde en specifik funktion. I 2022 etablerede [adresse] endnu en padelbane (bane 2) på [adresse] grund. Se kortbilag 1 for placering af padelbanerne. For at etablere padelbane nr. 2 nedlagde Ødsted Tennisklub en tennisbane. Det betyder, at der nu kun er en tennisbane tilbage. [adresse] har oplyst til forvaltningen, at de vurderer, at én tennisbane er tilstrækkelig pga. faldende medlemstal i tennisspillere. Modsat har foreningen oplevet en stor interesse for at spille padeltennis. De har pt. ca. 200 padeltennis spillende medlemmer. Begge padelbaner er etableret med byggetilladelse, men uden politisk behandling om jordanvendelse og ansøgning om vederlagsfri grundleje.

På baggrund af ovenstående ønsker Ødsted Tennisklub, at få bevilliget tilladelse til begge padelbaner på [adresse] grund, en del af matr. nr. 25a, [adresse], [adresse], beliggende på adressen [adresse], 7100 Vejle. Foreningen skal eje og drive padelbanen, idet padelbanen, som beskrevet ovenfor, stilles til rådighed for medlemmernes idrætsaktiviteter.

Hermed ansøger Ødsted Tennisklub dels om tilladelse til at bevare de to opførte padelbaner på [adresse] grund, og dels om et tilskud i form af vederlagsfri grundleje. Såfremt tilskuddet bevilges vil det kommunale tilsyn, Ankestyrelsen, efterfølgende skulle godkende tilskuddet, jf. lånebekendtgørelsens § 13. Der foreligger ikke en sagkyndig vurdering af markedslejen for den kommunale grund, hvorfor størrelsen på markedslejen og dermed støtten er ukendt. En padelbanen udgør et samlet areal på 10x20 meter, i alt 200 m2. Da der er opført to baner er det i alt 400m2.

Det er forvaltningens vurdering, at foreningen kan modtage kommunal støtte i form af vederlagsfri grundleje med hjemmel i de ulovfæstede regler om kommunens opgavevaretagelse, kommunalfuldmagten. Det er en forudsætning for vurderingen, at padelanlægget drives i foreningsregi, og ikke har aktiviteter med fortjeneste for øje.

Forvaltningen har udarbejdet vedlagte udkast til 10-årig brugsretsaftale mellem Vejle Kommune og [adresse] vedrørende foreningens brug af kommunens grund, hvoraf detaljerne om brugsretten fremgår.

### Klima og resiliensvurdering

Ingen bemærkninger.

### Sagens videre forløb

Sagen skal efterfølgende behandles af Økonomiudvalget og Byrådet.

### Historik

Kultur- og Sundhedsdirektøren indstiller, 3. november 2022, pkt. 175:

at Foreningen Ødsted Tennisklub må bevare de etablerede padelbaner på [adresse] grund som beskrevet i sagsfremstillingen, og

at Foreningen Ødsted Tennisklub bevilges et tilskud i form af vederlagsfri grundleje til padelbanerne i henhold til sagsfremstillingen.

Beslutning fra Kultur- og Idrætsudvalget, 3. november 2022, pkt. 175:

Anbefales. Ruben Overgaard deltog ikke i sagens behandling.

Beslutning fra Økonomiudvalget, 14. november 2022, pkt. 229:

Anbefales.

### Beslutning

Godkendt.